Diari Oficial de la Generalitat Valenciana


Sumari del DOGV 5512, del 15-05-2007 (2007/5387)

RESOLUCIÓ de 14 de març del 2007, del conseller de Territori i Habitatge, relativa a la modificació puntual del Pla general de Tavernes Blanques. (PL-2/07).
------------------------------------------------------------------------------------------------------------------------------------------------------------

### Dades del document

Número de DOGV
:   5512

Data del DOGV
:   15-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5387


Data del document
:   14-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Tavernes Blanques
    * pla d'urbanisme

Vist l'expedient relatiu a la modificació puntual del Pla general, remés per l'Ajuntament de Tavernes Blanques, i de conformitat amb els següents  
Antecedents de fet  
Primer  
El projecte es va sotmetre a informació pública mitjançant un acord del Ple de l'Ajuntament en sessió celebrada el dia 28 de juliol del 2005. Una vegada transcorregut el corresponent període d'exposició pública (DOGV núm. 5075, de data 22 d'agost del 2005, anunci en el diari Levante de 5 d'agost del 2005), en el qual no es van presentar al·legacions, sobre el projecte va recaure acord plenari d'aprovació provisional en data 29 de desembre del 2005.  
Segon  
El projecte consta de document de modificació del Pla general ?que conté memòria i plànols- i expedient administratiu.  
Tercer  
Aquesta modificació del Pla general té com a objecte la requalificació de part d'una parcel·la dotacional de zona verda a dotacional assistencial, per a la ubicació d'un centre de dia. Aquesta part de zona verda, concretament 2.000 m², es reubica en part d'una parcel·la qualificada com a dotacional educativa.  
Per tant, la proposta implica la requalificació d'un sòl dotacional educatiu a assistencial, per mitjà de la reubicació d'una zona verda.  
El projecte presentat es justifica en els motius següents:  
- Necessitat ampliar el centre de majors del municipi amb un centre de dia en una zona cèntrica, satisfent així la demanda de serveis dels ciutadans.  
- S'ha produït una ampliació de l'actual centre educatiu, en una superfície superior a què es disminueix l'actual dotació.  
Amb la reubicació de la zona verda, es dota d'un espai públic enfront del cementeri creant un entorn més adequat i una barrera visual entre la zona residencial contigua i el cementeri.  
Quart  
Durant la tramitació de l'expedient s'ha sol·licitat informe la conselleria de Benestar Social.  
En data 14 de novembre del 2005, la Direcció General de Règim Econòmic de la conselleria de Cultura, Educació i Esport emet un informe favorable.  
Amb data 14 de juny del 2006, la conselleria de Benestar Social emet un informe favorable.   
Cinqué  
Tavernes Blanques disposa de Pla general, aprovat per la Comissió Territorial d'Urbanisme en sessió realitzada el 29 de desembre de 1987.  
Sisé  
La Comissió Territorial d'Urbanisme de València, en sessió celebrada l'1 de desembre del 2006, va acordar informar favorablement la modificació del Pla general del municipi de Tavernes Blanques, i elevar l'expedient a l'honorable conseller de Territori i Habitatge proposant la seua aprovació definitiva, després del dictamen previ del Consell Jurídic Consultiu.  
Seté  
Aquesta conselleria, va sol·licitar en data 16 de gener del 2007, el corresponent dictamen del Consell Jurídic Consultiu de la Comunitat Valenciana d'acord amb el que estableix l'article 10.8.e) de la Llei RESOLUCIÓ de 14 de març del 2007, del conseller de Territori i Habitatge, relativa a la modificació puntual del Pla general de Tavernes Blanques. (PL-2/07). [2007/5387]Conselleria de Territori i Habitatge10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix, amb data 16 de gener del 2007, es va emetre un informe favorable del conseller de Territori i Habitatge emés basant-se en la disposició transitòria novena de la Llei 6/1994, de 15 de novembre, reguladora de l'activitat urbanística.  
Amb data 21 de febrer del 2007 s'emet dictamen del Consell Jurídic Consultiu de la Comunitat Valenciana en què es conclou que escau que l'òrgan competent de la conselleria de Territori i Habitatge aprove definitivament la modificació puntual del Pla general d'ordenació urbana de Tavernes Blanques.  
Fonaments de dret  
Primer  
La tramitació s'ha fet d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara en avant LRAU).   
Segon  
La documentació està completa segons l'article 27 de la LRAU.  
Tercer  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com es recull en l'article 40 de la LRAU.   
Quart  
Aquesta modificació puntual comporta una diferent qualificació o ús urbanístic de zones verdes, per la qual cosa la seua aprovació requereix l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de la Llei reguladora de l'activitat urbanística, de conformitat amb el que estableix l'article 55.4 de la llei esmentada.  
D'altra banda, i atés que la modificació té com a objecte una diferent zonificació o ús urbanístic de zones verdes previstes en el pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, el qual va ser emés en sentit favorable en data 21 de febrer del 2007.  
Cinqué  
El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 6 e) del Reglament dels òrgans urbanístics de la Generalitat Valenciana, aprovat per Decret 201/2003 de 3 d'octubre, del Consell de la Generalitat.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, i conforme el Consell Jurídic Consultiu de la Comunitat Valenciana, resolc:  
Aprovar definitivament la modificació puntual del Pla general de Tavernes Blanques.   
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que es crega oportú.  
València, 14 de març de 2007. El conseller de Territori i Habitatge: Esteban González Pons.